CELEX: E2005P0001
Language: lv
Date: 2005-01-11 00:00:00
Title: EBTA Uzraudzības iestādes 2005. gada 11. janvāra prasība pret Norvēģijas Karalisti (Lieta E-1/05)

10.3.2005   
            
            
               LV
            
            
               Eiropas Savienības Oficiālais Vēstnesis
            
            
               C 60/26
            
         EBTA Uzraudzības iestādes 2005. gada 11. janvāra prasība pret Norvēģijas Karalisti
   (Lieta E-1/05)
   (2005/C 60/10)
   EBTA Uzraudzības iestāde, ko pārstāvēja pārstāvji Niels Fenger un Per Andreas Bjørgan, 35, Rue Belliard, B-1040 Brussels, 2005. gada 11 janvārī iesniedza EBTA Tiesai prasību pret Norvēģijas Karalisti.
   Iesniedzējs prasa, lai Tiesa:
   
               1.
            
            
               Atzīst, ka paturot spēkā prasību par tūlītēju līguma noslēgšanas izmaksu segšanu nekavējoties, kas izklāstīta Norvēģijas 1989. gada 21. novembra Regulas Nr.1167 par izmaksu, zaudējumu, ieņēmumu, fondu utt. sadalījumu starp apdrošināšanas uzņēmumiem, to filiālēm un pārstāvniecībām, 3. panta 2) punktā, kā arī Norvēģijas 1995. gada 22. septembra Regulas Nr.827. par apdrošināšanas pakalpojumiem un par apdrošināšanas uzņēmuma filiāles izveidošanu ar mītni citā EEZ valstī, Norvēģijas karaliste, saskaņā ar pieminētā likuma 33. pantu, Eiropas Ekonomikas zonas līguma IX pielikuma 11. punktu (Eiropas Parlamenta un Padomes 2002. gada 5. novembra Direktīva 2002/83/EK par dzīvības apdrošināšanu), kas pielāgots EEZ Nolīgumam un tā 1. protokolam, nav izpildījusi savu pienākumu un
            
         
               2.
            
            
               piespriež Norvēģijas Karalistei segt tiesāšanās izdevumus.
            
         Juridiskā un faktiskā pamatinformācija un prasības pamats:
   
               —
            
            
               Saskaņā ar līguma 33. pantu EEZ Saistību dalībvalsts “neliedz apdrošinājuma ņēmējam slēgt līgumus ar apdrošināšanas uzņēmumiem, kuru darbība saskaņā 4. panta nosacījumiem ir atļauta, ja vien tas nav pretrunā tiesību normām, kas aizsargā vispārējo labumu saistību dalībvalstī.”
            
         
               —
            
            
               Līguma preambula nosaka, ka “iekšējā tirgus ietvaros apdrošinājuma ņēmēja interesēs ir gūt pieeju pēc iespējas plašākam Kopienas apdrošināšanas pakalpojumu klāstam, lai izvēlētos savām vajadzībām piemērotāko no tiem. […] Iekšējā apdrošināšanas tirgū patērētajam būs pieejama plašāka un daudzveidīgāka apdrošināšanas līgumu izvēle.”
            
         
               —
            
            
               Saskaņā ar Norvēģijas 1995. gada 22. septembra regulas Nr.827. 10. iedaļu, ārvalstu apdrošināšanas uzņēmumiem, lai pārdotu savu produktu Norvēģijā, ir jāaprēķina un jāpieprasa līguma noslēgšanas izmaksas saskaņā ar 1989. gada 21. novembra regulu Nr.1167.
            
         
               —
            
            
               Šī prasība liedz apdrošinājuma ņēmējam Norvēģijā slēgt līgumu ar tādu apdrošināšanas uzņēmumu, kas sadala līguma noslēgšanas izmaksas pa laika posmiem, tādējādi ierobežojot patērētāja izvēles iespējas.
            
         
               —
            
            
               Turklāt, šis noteikums potenciāli ierobežo ieņēmumus no dažādiem apdrosināšanas pakalpojumiem, jo citi EEZ valstīs licenzētie apdrošināšanas uzņēmumi Norvēģijā tiek kavēti savus pakalpojumu padošanā.